อายุ 24 เพศชาย สูง 178 หนัก 77 ด้านข้าวของลิ้นแบบนี้ปกติไหมครับ มีรอยโรคอะไรไหมครับ พอดีผมรู้สึกเคือง ๆ บริเวณข้างลิ้นตรงที่วงกลมเวลาเอาลิ้นไปถูกับฟันครับ (กินข้าวดื่มน้ำไม่เคืองครับ) ปล. ไม่เคยกินเหล้าสูบบุหรี่ รูปแนบ 
สวัสดีค่ะ อาการรู้สึกเคืองๆบริเวณข้างลิ้น เวลาไปถูไถ นั้น อาจมีสาเหตุมาจาก แผลที่บริเวณโคนลิ้น อาจเป็นแผลร้อนใน แผลการติดเชื้อแบคทีเรีย แผลถลอก แผลระคายเคืองจากอาหารที่รับประทาน หรือแผลจากตุ่มน้ำพองของโรคทางภูมิคุ้มกัน สาเหตุอื่นๆเช่น การใช้ยาบางชนิดอาจทำให้มีอาการเจ็บลิ้น เช่น ยาแก้อักเสบที่ไม่ใช่สเตียรอยด์ เส้นประสาทท่ลิ้นอักเสบ การดื่มน้ำน้อยเกินไป ทำให้มีการระคายเคืองในช่องปาก เป็นต้นจากรูปที่แนบ แพทย์ไม่เห็นรอยโรคใดๆชัดเจนที่อาจอธิบายอาการเจ็บหรือเคืองได้ สีแดงที่เห็นอาจเป็นสีของเยื่อบุลิ้นตามปกติในเบื้องต้นดื่มน้ำมากๆ รับประทานอาหารอ่อนๆและสุกสะอาด ไม่ไปแกะเกาบริเวณที่เป็น และควรไปพบแพทย์ถ้ามีแผลเรื้อรังในช่องปาก รู้สึกเจ็บเมื่อกลืนหรือเคี้ยวอาหารมากจนทำให้กินอาหารต่างๆไม่ได้ตามปกติ